CELEX: 62012CN0268
Language: et
Date: 2012-05-30 00:00:00
Title: Kohtuasi C-268/12 P: Cadila Healthcare Ltd 30. mail 2012 esitatud apellatsioonkaebus Üldkohtu (viies koda) 15. märtsi 2012 . aasta otsuse peale kohtuasjas T-288/08: Cadila Healthcare Ltd versus Siseturu Ühtlustamise Amet (kaubamärgid ja tööstusdisainilahendused)

25.8.2012   
            
            
               ET
            
            
               Euroopa Liidu Teataja
            
            
               C 258/10
            
         Cadila Healthcare Ltd 30. mail 2012 esitatud apellatsioonkaebus Üldkohtu (viies koda) 15. märtsi 2012. aasta otsuse peale kohtuasjas T-288/08: Cadila Healthcare Ltd versus Siseturu Ühtlustamise Amet (kaubamärgid ja tööstusdisainilahendused)
   (Kohtuasi C-268/12 P)
   2012/C 258/17
   Kohtumenetluse keel: inglise
   
      Pooled
   
   
      Apellant: Cadila Healthcare Ltd (esindaja: Barrister S. Malynicz)
   
      Teine menetlusosaline: Siseturu Ühtlustamise Amet (kaubamärgid ja tööstusdisainilahendused)
   
      Apellandi nõuded
   
   Apellant palub Euroopa Kohtul:
   
               —
            
            
               tühistada Üldkohtu 15. märtsi 2012. aasta otsus kohtuasjas T-288/08.
            
         
               —
            
            
               jätta Siseturu Ühtlustamise Ameti ja teise menetlusosalise kohtukulud nende endi kanda ning mõista neilt välja apellandi kohtukulud.
            
         
      Väited ja peamised argumendid
   
   Apellant väidab, et vaidlustatud otsus tuleb tühistada järgmistel põhjustel:
   
                
            
            
               Üldkohus rikkus kodukorra artiklit 113, kuna ta ei oleks pidanud sedastama, et menetluse ese oli ära langenud, arvestades asjaolu, et kohtuotsuse tegemise kuupäevaks ei olnud varasemat märki ei olnud uuendatud ning seda, et kaubamärgimääruse (1) artikli 47 lõike 3 kohane täiendav kuuekuuline ajavahemik oli möödunud
            
         
                
            
            
               Foneetilise sarnasuse küsimuses moonutas Üldkohus tõendeid ja hindas asjaolusid ebaõigesti, ning tema otsus sisaldab olulisi ebatäpsusi talle esitatud dokumentide suhtes tehtud järeldustes.
            
         
                
            
            
               Üldkohus ei võtnud arvesse asjatundjate osalemist ravimite müügis.
            
         
                
            
            
               Visuaalse sarnasuse küsimuses kohaldas Üldkohus vääralt oma enda praktikat, kuivõrd märkide algusosa peetakse üldiselt kõige olulisemaks ning suhteliselt lühikeste märkide puhul nagu käesolevas asjas on keskosa elemendid sama olulised kui elemendid märgi algus- ja lõpuosas.
            
         
      (1)  Nõukogu 26. veebruari 2009. aasta määrus (EÜ) nr 207/2009 ühenduse kaubamärgi kohta, ELT L 78, lk 1.